Žaloba na určenie neplatnosti preradenia
			do iného miesta výkonu práce 
Okresný súd
Ružomberok
Žalobca: 	Ján Hladký, Stodolova ul. č. 2, 010 01 Žilina
Žalovaný: 	ABC, s.r.o., Ružová ul. č. 10, 010 01 Žilina, IČO: 12345678
		zastúpená Ing. Vladimírom Milučkým, konateľom
Vec:	Žaloba o určenie neplatnosti preradenia do iného miesta výkonu práce
I.
Žalobca uzavrel dňa 1. 4. 2022 pracovnú zmluvu so žalovanou stranou. V zmluve bolo dojednané ako miesto výkonu práce mesto Žilina. 
Dôkaz – Pracovná zmluva zo dňa 1. 4. 2022
II.
Listom zamestnávateľa zo dňa 15. 6. 2022 bolo žalobcovi oznámené, že je od 1. 9. 2022 preložený na výkon práce do iného miesta, a to na hraničný prechod Drietoma - Hrozenkov na dobu jedného mesiaca. Žalovaná strana toto rozhodnutie odôvodňuje zastupovaním zamestnankyne, ktorá je PN. 
Dôkaz – Výsluch účastníkov; List žalovanej strany zo dňa 15. 6. 2022
III.
Žalobca s preložením na výkon práce do iného miesta než bolo dojednané v pracovnej zmluve nesúhlasí. Preloženie odporuje ustanoveniu § 55 ZP, pretože jeho realizácia je možná iba so súhlasom zamestnanca. 
Žalovaná strana odmieta zaradiť žalobcu späť na jeho pôvodné pracovisko. 
Dôkaz – Výsluch účastníkov
IV.
Na základe predložených dôkazov žiadam, aby Okresný súd v Ružomberku vydal tento
rozsudok 
Určuje sa, že preradenie žalobcu Jána Hladkého z miesta doterajšieho výkonu práce na pracovisko v Drietome – Hrozenkove s účinnosťou od 1. 9. 2022 vykonané žalovanou organizáciou ABC, s.r.o., Ružová ul. č. 10, 010 01 Žilina listom zo dňa 15. 6. 2022 je neplatné. Žalovaná organizácia je povinná zaplatiť žalobcovi trovy konania do 3 dní od právoplatnosti rozsudku. 
Žilina 3. 8. 2022